Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12962

6. FÜGGELÉK - A VÁMÜGYI EGYÜTTMŰKÖDÉSI TANÁCS AJÁNLÁSA* A légi úton érkező utasokra vonatkozó és a kétfolyosós rendszerre alapuló egyszerűsített vámhatósági eljárás (1971 június 8.) "A VÁMÜGYI EGYÜTTMŰKÖDÉSI TANÁCS, Figyelembe véve a nemzetközi repülőtérre beérkező személypoggyászok gyors felszabadítására szolgáló kétfolyosós rendszerekre vonatkozó és ICAO tanács által 1968 decemberében elfogadott Nemzetközi Polgári Repülési Szervezet Alakiság Egyszerűsítési Divíziójának B-3 ajánlását; Tekintettel a kétfolyosós, avagy piros/zöld rendszerre vonatkozó és az Európai Polgári Repülési Konferencia második köztes ülésszakán 1969 júliusában elfogadott 11. számú ajánlására; A nemzetközi repülőtereken az utasforgalom áramlás javítását célzó erőfeszítések segítésének szándékával; Tekintettel arra, hogy ez a célkitűzés az utasok és a személypoggyászok vám ellenőrzése kétfolyosós rendszeren alapuló egyszerűsített eljárás bevezetésével valósítható meg; Figyelembe véve, hogy az ilyen rendszer az ellenőrzés hatékonyságának csökkenése nélkül alkalmazható, továbbá a vámhatóságok számára a növekvő utaslétszám hatékony kezelhetőségét biztosítja anélkül, hogy arányosan növelnék a vámügyi szervek alkalmazotti létszámát; Tekintettel arra, hogy a zökkenőmentes működés miatt alapvető fontosságú, hogy az államok a rendszer jellemzőit összehangolják; Ajánlja, hogy a tagszervezet, a repülőtér üzemeltetővel és más illetékes hatóságokkal együttműködve, a nemzetközi repülőtereken az érkező utasok, és személypoggyászaik vámkezelésére az alább ismertetett kétfolyosós rendszert vezesse be: 1) A rendszer tegye lehetővé az utasnak, hogy a kétféle folyosó közül választhasson:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes